Ego Girardus, dominus Durnai, et Ego Margarita, uxor ejus; notum facimus universis presentes litteras inspecturis, quod nos dedimus et concessimus Agneti filie nostre et Margarite sorori mee, monialibus de Julleio, laude et assensu karissimorum parentum meorum et filiorum meorum Girardi et Milonis et aliorum, X libras in pedagio Vendopere annuatim ad vitas suas in octavis pasche persolvendas. Si enim pedagium dictas libras proficere non poterit de bladio territorii dicte ville supplebit defectus, et post decessum ipsarum scilicet Agnete et Margarite remanebunt conventui de Julliaco. C. sol. pro animabus earum et nostrarum in perpetuum possidendum. In cujus rei testimonium presentes litteras ego G. sigilli mei feci munimine roborari. Actum anno domini MºCCºXXºVIº mense septembri.